Miguel Cancio

Miguel Cancio Álvarez, nado na Veiga (Asturias) o 12 de febreiro de 1948, é un economista, sociólogo e escritor galego.
 Traxectoria 

Licenciado en económicas pola Universidade de Santiago de Compostela e sociólogo pola Universidade de París VIII (Vincennes). Ampliou estudos en Socioloxía con Pierre Bourdieu na Ecoles des Hautes Etudes en Sciences Sociales. Seguiu en París os cursos de Michel Foucault, Roland Barthes, Alain Touraine e Gilles Deleuze. Foi profesor de Socioloxía na Facultade de Ciencias Económicas e Empresariais da USC dende 1973.

Dende os anos sesenta participou en movementos sociais, creando colectivos e coordinadoras de intervención social, co fin de tratar de coñecerse e vivir e xogar mellor individual e socialmente. Desde os anos setenta colaborou en diferentes medios de comunicación galegos e españois. Foi un dos impulsores do movemento nudista galego e participou na Coordinadora Nudista Ecolóxica-Radical (CNER). En 1983 entregaron un escrito co apoio de máis de 1.400 sinaturas solicitando a legalización e sinalización de praias nudistas en Galicia. Tamén promoveu a denuncia do chamado "búnker de Baroña", un edificio de catro plantas construído ilegalmente xunto á praia de Baroña (Porto do Son). Foi coordinador do Foro da Universidade de Santiago de Compostela.

 Obras 
 Fauna y flora estudiantil y profesoral ibérica, 1982.
 Sociología de la política en Galicia y España, 1985.
 La enseñanza reproductora y/o transformadora. Sociología de la educación y de la cultura de Pierre Bourdieu, 1988.

 Sociología de la violencia en el fútbol, 1990.

 Enquisa sobre do momento estudiantil galego e internacional, 1991.

 Economistas, empresarios, intelectuales, periodistas, políticos, prelados y sus mercados macro y micro sociales (la polémica liberal-intervencionista), 1999.
 Obras colectivas 
 Cultura y medios de comunicación en sociedades dependientes, 1983.
 Sociología de la mujer en la universidad española y gallega, 1984.* Primeros encuentros de Comunicación: La Radio, 1986
 Las elecciones en Galicia 1977-1997, 1999 (con Pedro Arias).
 Situación y perspectivas socioeconómicas de los 94 municipios de la provincia de A Coruña, 2000 (con Pedro Arias).

 Notas 

 Véxase tamén 
 Ligazóns externas 
 Ficha en Galegos
 Entrevista en Atlántica, 2017

Categoría:Profesores da Universidade de Santiago de Compostela
Categoría:Escritores de Asturias
Categoría:Escritores en lingua castelá

Categoría:Nados na Veiga, Asturias

Categoría:Nados en 1948